দুবাইয়ে বিসিবি-পিসিবি জরুরি বৈঠক | News24 TV | Twenty-Four Hour Bangladeshi News Channel
শনিবার, ৪ এপ্রিল, ২০২০ | আপডেট ০৩ ঘণ্টা ১৩ মিনিট আগে
১৪ জানুয়ারি, ২০২০ ১৪:৩২ ২৮৭
পেন্ডুলামের মতো ঝুলছে বাংলাদেশের পাকিস্তান সফর। গেল রোববার নিজেদের চূড়ান্ত সিদ্ধান্ত জানিয়েছে বাংলাদেশ ক্রিকেট বোর্ড (বিসিবি)। সেখানে শুধু টি-টোয়েন্টি সিরিজ খেলতে চায় তারা।
এখন পর্যন্ত বাংলাদেশ সরকারের পক্ষ থেকে এ সিদ্ধান্ত পাওয়া গেছে। টেস্ট সিরিজ নিয়ে কোনো সবুজ সংকেত পাওয়া যায়নি বলে জানিয়েছেন বিসিবি প্রেসিডেন্ট নাজমুল হাসান পাপন।
স্বভাবতই পাকিস্তান ক্রিকেট বোর্ডের (পিসিবি) প্রতিক্রিয়ার অপেক্ষায় ছিল বিসিবি। তবে সংবাদ বিজ্ঞপ্তিতে পাক ক্রিকেট বোর্ড জানিয়েছে, দুবাইয়ে আন্তর্জাতিক ক্রিকেট কাউন্সিলের (আইসিসি) সদরদপ্তরে এ নিয়ে আলোচনা করবেন দুই দেশের বোর্ড প্রধান।
চলতি সপ্তাহে সেখানে আইসিসির গভর্ন্যান্স রিভিউ কমিটির মিটিংয়ে থাকবেন পিসিবি চেয়ারম্যান এহসান মানি এবং বিসিবি সভাপতি নাজমুল হাসান। সোমবার সেখানেই তাদের মধ্যে আলাপ-আলোচনা হবে।
আইসিসির এফটিপি অনুযায়ী, চলতি মাসের শেষদিকে ২ ম্যাচ টেস্ট এবং ৩ ম্যাচ টি-টোয়েন্টি সিরিজ খেলতে পাকিস্তানে যাওয়ার কথা বাংলাদেশের। তবে নিরাপত্তা অযুহাতে সেখানে শুধু টি-টোয়েন্টি খেলতে চায় টাইগাররা। আর নিরপেক্ষ ভেন্যুতে টেস্ট খেলতে চায় তারা। তবে তাতে নারাজ পাকিস্তান। নিজ দেশেই দুটি সিরিজ খেলতে চায় তারা।
৮ জানুয়ারি, ২০২০ ১০:২৫